Octubre Centre de Cultura Contemporània

Denys Blacker, Lucía Peiró i Sílvia Antolín
2007-11-10 20:00 (Europe/Andorra) | No definit
La interdisciplinaritat caracteritza l’art d’acció, és a dir: la major diversitat plàstica, poètica i sonora barrejada i dissolta en la vida quotidiana. Tres dones continuen amb el Cicle, i, efectivament, ens trobarem amb propostes molt distintes: treballs d’una estètica sorprenent, treballs humorístics, poètics, sonors, de gènere o d’extrema estilització.

La interdisciplinaritat caracteritza l’art d’acció, és a dir: la major diversitat plàstica, poètica i sonora barrejada i dissolta en la vida quotidiana. Tres dones continuen amb el Cicle, i, efectivament, ens trobarem amb propostes molt distintes: treballs d’una estètica sorprenent, treballs humorístics, poètics, sonors, de gènere o d’extrema estilització. Denys Blacker (Londres, 1961). L’any 1987 se’n va a viure a Catalunya. Els darrers 20 anys ha creat obres de performance a Espanya i altres països com per exemple Alemanya, Holanda, Anglaterra o Grenlàndia. En les seves obres fabrica i fa servir vestits elaborats fets per a cada peça. La seva obra, sigui performance, escultura o dibuix, reflexa un viatge intern; una recerca per simetria i precisió, una interacció d’intenció i d’improvisació. Lucía Peiró (Benigànim, Vall d’Albaida, 1967). Llicenciada en BBAA, va estudiar la performance amb Bartomeu Ferrando i va formar part del grup ANCA. Des dels anys noranta treballa al camp de la performance, la poesia visual, les maniobres (maniobra del Premi Primavera de València). En les seves performances es fa servir de la veu i d’elements d’us quotidià per a crear noves situacions i impressions. El seu treball s’ha vist a l’Estat espanyol, França, Canadà… Sílvia Antolín (Santander, 1970). Tècnic superior en arts aplicades a l’escultura. Formació en dansa i teatre. Formació en performance amb Guillermo Gómez Peña, Violeta Luna, Juan Hidalgo i Bartomeu Ferrando. Dissenyadora, videoartista, actriu, escultora, perfórmer, instal·ladora… Forma part del grup Espai C, a Camargo (Cantàbria) i és membre satèl·lit de La Pocha Nostra. El seu treball s’ha pogut veure arreu de l’Estat espanyol (Cantàbria, València, Extremadura, Canàries…), Mèxic o Gran Bretanya.
